* **Drepturile si obligatiile pacientilor**

**DREPTURILE PACIENTILOR (Potrivit Legii nr. 46/2003, publicata in Monitorul Oficial, Partea I nr. 70 din 03/02/2003)**

1. prin pacient se intelege persoana sanatoasa sau bolnava care utilizeaza serviciile de sanatate;
2. prin discriminare se intelege distinctia care se face intre persoane aflate in situatii similare pe baza rasei, sexului, varstei, apartenentei etnice, originii nationale sau sociale, religiei, optiunilor politice sau antipatiei personale;
3. prin ingrijiri de sanatate se intelege serviciile medicale, serviciile comunitare si serviciile conexe actului medical;
4. prin interventie medicala se intelege orice examinare, tratament sau alt act medical in scop de diagnostic preventiv, terapeutic ori de reabilitare;

Pacientii au dreptul la ingrijiri medicale de cea mai inalta calitate de care societatea dispune, in conformitate cu resursele umane, financiare si materiale.

Pacientul are dreptul de a fi respectat ca persoana umana, fara nici o discriminare.

**Dreptul pacientului la informatia medicala**

1. Pacientul are dreptul de a fi informat cu privire la serviciile medicale disponibile, precum si la modul de a le utiliza; pacientul are dreptul de a fi informat asupra identitatii si statutului profesional al furnizorilor de servicii de sanatate. Pacientul internat are dreptul de a fi informat asupra regulilor si obiceiurilor pe care trebuie sa le respecte pe durata spitalizarii.

2.Pacientul are dreptul de a fi informat asupra starii sale de sanatate, a interventiilor medicale propuse, a riscurilor potentiale ale fiecarei proceduri, a alternativelor existente la procedurile propuse, inclusiv asupra neefectuarii tratamentului si nerespectarii recomandarilor medicale, precum si cu privire la date despre diagnostic si prognostic. Pacientul are dreptul de a decide daca mai doreste sa fie informat in cazul in care informatiile prezentate de catre medic i-ar cauza suferinta, are dreptul de a cere in mod expres sa nu fie informat si de a alege o alta persoana care sa fie informata in locul sau.

3.Informatiile se aduc la cunostinta pacientului intr-un limbaj respectuos, clar, cu minimalizarea terminologiei de specialitate; in cazul in care pacientul nu cunoaste limba romana, informatiile i se aduc la cunostinta in limba pe care o cunoaste sau, dupa caz, se va cauta o alta forma de comunicare.

4.Rudele si prietenii pacientului pot fi informati despre evolutia investigatiilor, diagnostic si tratament, cu acordul pacientului.

5.Pacientul are dreptul de a cere si de a obtine o alta opinie medicala.

6.Pacientul are dreptul sa solicite si sa primeasca,la externare,un rezumat scris al investigatiilor, diag., tratamentului si ingrijirilor acordate pe perioada spitalizarii.

**Consimtamantul pacientului privind interventia medicala**

1.Pacientul are dreptul sa refuze/sa opreasca o interventie medicala asumandu-si, in scris, raspunderea pentru decizia sa; consecintele refuzului sau ale opririi actelor medicale trebuie explicate pacientului.

2.Cand pacientul nu isi poate exprima vointa, dar este necesara o interventie medicala de urgenta, personalul medical are dreptul sa deduca acordul pacientului dintr-o exprimare anterioara a vointei acestuia.

3.In cazul in care pacientul necesita o interventie medicala de urgenta, consimtamantul reprezentantului legal nu mai este necesar.

4.In cazul in care se cere consimtamantul reprezentantului legal, pacientul trebuie sa fie implicat in procesul de luare a deciziei atat cat permite capacitatea lui de intelegere.

5.In cazul in care Spitalul considera ca interventia este in interesul pacientului, iar reprezentantul legal refuza sa isi dea consimtamantul, decizia este declinata unei comisii de arbitraj de specialitate. Comisia de arbitraj este constituita din 3 medici pentru pacientii internati in spitale si din 2 medici pentru pacientii din ambulator

6.Consimtamantul pacientului este obligatoriu pentru recoltarea, pastrarea, folosirea tuturor produselor biologice prelevate din corpul sau, in vederea stabilirii diagnosticului sau a tratamentului cu care acesta este de acord.

7.Consimtamantul pacientului este obligatoriu in cazul participarii sale in invatamantul medical clinic si la cercetarea stiintifica. Nu pot fi folosite pentru cercetare stiintifica persoanele care nu sunt capabile sa isi exprime vointa, cu exceptia obtinerii consimtamantului de la reprezentantul legal si daca cercetarea este facuta si in interesul pacientului.

8.Pacientul nu poate fi fotografiat sau filmat in Spital fara consimtamantul sau, cu exceptia cazurilor in care imaginile sunt necesare diagnosticului sau tratamentului si evitarii suspectarii unei culpe medicale.

**Dreptul la confidentialitatea informatiilor si viata privata a pacientului**

1.Toate informatiile privind starea pacientului, rezultatele investigatiilor, diagnosticul, prognosticul, tratamentul, datele personale sunt confidentiale chiar si dupa decesul acestuia.

2.Informatiile cu caracter confidential pot fi furnizate numai in cazul in care pacientul isi da consimtamantul explicit sau daca legea o cere in mod expres.

3.In cazul in care informatiile sunt necesare altor furnizori de servicii medicale acreditati, implicati in tratamentul pacientului, acordarea consimtamantului nu mai este obligatorie.

4.Pacientul are acces la datele medicale personale.

5.Orice amestec in viata privata, familiala a pacientului este interzis, cu exceptia cazurilor in care aceasta imixtiune influenteaza pozitiv diagnosticul, tratamentul ori ingrijirile acordate si numai cu consimtamantul pacientului.

6.Sunt considerate exceptii cazurile in care pacientul reprezinta pericol pentru sine sau pentru sanatatea publica.

**Drepturile pacientului la tratament si ingrijiri medicale**

1.In cazul in care Spitalul este obligat sa recurga la selectarea pacientilor pentru anumite tipuri de tratament care sunt disponibile in numar limitat, selectarea se face numai pe baza criteriilor medicale.

2.Interventiile medicale asupra pacientului se pot efectua numai daca exista conditiile de dotare necesare si personal acreditat. Exceptie vor face cazurile de urgenta aparute in situatii extreme.

3.Pacientul are dreptul la ingrijiri terminale pentru a putea muri in demnitate.

4.Pacientul poate beneficia de sprijinul familiei, al prietenilor, de suport spiritual, material si de sfaturi pe tot parcursul ingrijirilor medicale. La solicitarea pacientului, in masura posibilitatilor, mediul de ingrijire si tratament va fi creat cat mai aproape de cel familial.

5.Pacientul internat are dreptul si la servicii medicale acordate de catre un medic acreditat din afara spitalului.

6.Personalul medical sau nemedical din Spital nu are dreptul sa supuna pacientul nici unei forme de presiune pentru a-l determina pe acesta sa il recompenseze altfel decat prevad reglementarile de plata legale din cadrul unitatii respective.

7.Pacientul poate oferi angajatilor sau Spitalului unde a fost ingrijit plati suplimentare sau donatii, cu respectarea legii.

8.Pacientul are dreptul la ingrijiri medicale continue pana la ameliorarea starii sale de sanatate sau pana la vindecare. Continuitatea ingrijirilor se asigura prin colaborarea si parteneriatul dintre diferitele unitati medicale publice si nepublice, spitalicesti si ambulatorii, de specialitate sau de medicina generala, oferite de medici, cadre medii sau de alt personal calificat.

9.Pacientul are dreptul sa beneficieze de asistenta medicala de urgenta in program continuu.

**OBLIGATIILE PACIENTULUI** - OBICEIURI SI REGULI ALE SPITALULUI

Stimati pacienti, Centrul Medical de Recuperare RK-MED(denumit in continuare Spitalul) este o institutie medicala pentru care normele de siguranta si igienico sanitare sunt cele mai importante. In vederea asigurarii conformitatii cu standardele noastre de calitate, siguranta si confidentialitate pe parcursul internarii dumneavoastra in Spital, va rugam atat pe dumneavoastra, cat si pe apartinatorii dumneavoastra, sa respectati urmatoarele reguli minimale:

* Sunteti solicitati sa va prezentati la internare la ora stabilită conform programării sau Recepţia va anunta, daca programarea trebuie anulată sau modificată.
* La internarea in Spital, veti prezenta la Receptie/Biroul de internari toate documentele solicitate in vederea internarii
* Pe parcursul internarii in Spital, veti avea un echipament adecvat, lejer, papuci de casa si prosop propriu (doar daca le uitati acasa va punem noi la dispozitie).
* In vederea oferirii unor servicii medicale si conexe complete si conforme cu starea dumneavoastra de sanatate, va rugam sa oferiti personalului medical toate informaţiile relevante despre starea de sănătate proprie, spitalizările anterioare, precum şi informaţiile de orice altă natură (regimuri alimentare, stil de viaţă).
* In ceea ce priveste medicamentatia:
* Medicamentele se pot administra doar cu acordul medicului curant;
* Veti respecta cu stricteţe planul de tratament prescris de medicul curant;
* Veti informa personalul medical, întocmai şi la timp, cu privire la orice manifestare sau reacţie la tratamentul sau medicamentele prescrise, precum si despre orice schimbare pe care o doriti sau care intervine din cauze externe.
* Veti avea un comportament adecvat si un limbaj politicos, veti respecta personalul medical si administrativ al Spitalului si normele de functionare ale acestuia, precum si pe ceilalti pacienti internati.
* Va rugam sa nu produceți zgomote de orice natura (ex: sonorul echipamentului audio-video sau aparatelor de comunicatii) si nu veti initia acţiuni care pot produce disconfort celorlalti pacienti internati si celorlalte persoane din jur.
* Pastrati curatenia in saloane, coridoare si orice alta dependinta a Spitalului pe care o veti folosi.
* In incinta Spitalului sunt interzise introducerea tigarilor si fumatul, precum si introducerea si consumul de bauturi alcoolice.
* Nu aveti voie sa utilizati in incinta spitalului substante/obiecte inflamabile, sau orice alte substante/obiecte care pot afecta siguranta pacientilor, a personalului medical si administrativ si a Spitalului.
* Va rugam sa evitati orice actiune care poate avea drept consecinta distrugerea, alterarea sau sustragerea mobilierului, aparatelor electronice sau a tuturor dotarilor/bunurilor din dotarea Spitalului.
* Filmarea/fotografierea nu sunt permise pentru ceilalti pacienti internati precum si a personalului medical si administrativ din Spital. Nu este permisa fotografierea saloanelor, cabinetelor, sau a oricaror incaperi/dependinte din cadrul Spitalului.
* Internarea minorului se va face doar cu unul dintre parinti/tutore/curator.
* Obiectele personale pot fi pastrate in incinta salonului sunt in siguranta. In situatia in care la externare veti uita un obiect, acesta se va pastra in receptia Spitalului si va fi returnat proprietarului la cerere.
* Persoanele responsabile cu cazurile de urgenţă se vor deplasa la faţa locului pentru a stabili natura incendiului şi pentru a acţiona până la ajungerea pompierilor. Dacă evacuarea este necesară, vă rugăm să vă conformaţi ordinelor pe care le primiţi.

In plus fata de regulile enumerate mai sus, atat dv. cat si apartinatorii dv. trebuie sa urmati in orice moment normele interne ale Spitalului, aduse la cunostinta de catre personalului medical si administrativ al Spitalului.

Va multumim.

Orice sugestie din partea dumneavoastra va fi tratata cu seriozitate in imbunatatirea serviciilor medicale si administrative ale Spitalului.

**Echipa Centrului Medical de Recuperare RK-MED**